Pont-y-Pair

Pont hynafol ar Afon Llugwy yn Eryri yw Pont-y-Pair. Mae'n sefyll yng nghanol pentref Betws-y-Coed yn Sir Conwy. Mae'r enw yn cyfeirio at y "pair" o ddŵr oddi tanodd lle mae Afon Llugwy yn ymgasglu ar ôl disgyn rhwng y creigiau. Mae'n cludo'r ffordd B5106 (Conwy - Betws-y-Coed) dros yr afon i gyffordd ar yr A5.

Rhywbryd yn y 15g, efallai, codwyd pont gerrig dros Afon Llugwy yn y man lle ceir pentref Betws-y-Coed (dim ond yr eglwys ac ychydig o dai oedd yno yn y 15g). Fe'i priodolir gan rai i'r pensaer Cymreig Inigo Jones weithiau, ond mae hi'n hŷn na hynny.North Wales (cyfres 'The Travellers' Guides', dim dyddiad).

Mae gan y bont gerrig hon bump bwa, gyda'r un sydd yn ei chanol yn rhychwantu'r geunant ddofn islaw. Mae'n adeilad rhestredig Gradd II.

Mae Pont-y-Pair yn denu nifer o bobl yn yr haf ac mae rhai pobl yn neidio i'r afon o'r bont neu o'r creigiau yn ei hymyl.

300px|bawd|dim|Pont-y-Pair tua 1800, gan Paul Sandby

Gweler hefyd
Pont Waterloo
Rhaeadr Ewynnol

Cyfeiriadau

Categori:Adeiladau ac adeiladwaith y 15fed ganrif
Categori:Adeiladau rhestredig Gradd II* Conwy
Categori:Betws-y-Coed
Pair